ОТЧЕТ ЗА ИЗПЪЛНЕНИЕ НА ОБЩИНСКИ ПЛАН ЗА МЛАДЕЖТА ЗА 2025 Г. 
Общинският план за младежта за 2025 година е в изпълнение на Закона за младежта и Националната стратегия за младежта 2021-2030 година. Общинският план за младежта е документ за разработване на конкретни мерки за работа с младите хора, за насърчаване на икономическата активност и кариерно развитие, подобряване достъпа до информация и качествени услуги, насърчаване на здравословния начин на живот, превенция за социалното изключване на млади хора в неравностойно положение и др.
Общинският план за младежта се реализира в партньорство с всички заинтересовани страни на общинско ниво: Общински съвет - Крумовград, общинска администрация, териториални структури на заинтересованите държавни органи, училищни настоятелства, учебни заведения, културни институти, МКБППМН и др. организации.

На територията на Община Крумовград съществуват и развиват дейности в сферата на младежта следните институции и организации:    
· Училища.

· Ученически съвет към СУ и ПГ гр. Крумовград
· Български младежки червен кръст 

· ЦПЛР-Общински детски комплекс – Крумовград                                                                                                                   

· 12 читалища на територията на общината 

· Местната комисия за борба срещу противообществените прояви на малолетните и непълнолетните 
Изпълнението на Общинския план за младежта за 2025 година в Община Крумовград се извърши по следните приоритети:
1. Насърчаване на неформалното обучение.
2. Насърчаване на заетостта и подкрепата за млади хора, които не учат, не работят и не се обучават (NEETS).
3. Насърчаване на ангажираността, участието и овластяването на млади хора. 
4. Свързаност, толерантност и европейска принадлежност. 
5. Насърчаване на здравословен и природощадящ начин на живот. 
6. Насърчаване на културата и творчеството сред младите. 
През годината бяха осъществени следните дейности и мероприятия:
1. Дейности съвместно с ЦПЛР-Общински детски комплекс гр. Крумовград:
ЦПЛР-ОДК осъществява общинската политика за осигуряване на обща подкрепа за личностно развитие на децата и учениците от 6 до 18 годишна възраст в община Крумовград, като организира и провежда дейности за развитие на интересите, способностите, компетентностите и изявата им в областта на науките, технологиите, изкуствата и спорта, глобалното, гражданското и здравното образование, както и за придобиване на умения за лидерство. Подкрепата включва: занимания по интереси; дейности по превенция на насилието и преодоляване на проблемното поведение и педагогическа и психологическа подкрепа.

· През месец януари 2025 година е оформен изложбен кът в ЦПЛР – ОДК Крумовград.

· Ооформяне на кът с рисунки и материали по повод деня на трезвеността. Представена е и презентация в начален курс при СУ „В. Левски“ Крумовград.
· Подаряване на „Валентинки“ на граждани на Крумовград по повод 14 февруари – деня на влюбените.                                                                                                                                                                                                                                                                                        

· Участие в програма за Деня на майчиния език в гр. Крумовград и гр. Момчилград.

· Участие в конкурс за детска рисунка и фотография по случай седмицата на гората.

· Световен ден на влажните зони. Почистване на район от река Крумовица. 

· Изработване на мартеници с цел набиране на средства за нуждаещи се лица.
· Участие в общински концерт, посветен на Националния празник - Трети март.

· "Малките нашенци" - конкурс за весела детска рисунка.

· Участие в Национален конкурс за детска рисунка "С очите си видях бедата”.

· Организиране на екскурзии и походи с учебна цел.

· Участие в ученически състезания.
· Участие в концерт по случай Рамазан байрам.
· Организиране на мероприятия по повод априлската ваканция на учениците.
· Акция на ЦПЛР - ОДК за седмицата на гората „Да засадим живот” съвместно с Държавно лесничейство Крумовград и Община Крумовград.
· Боядисване на яйца от учениците в групите на ЦПЛР - ОДК.
· Великденски празници съвместно с Община Крумовград - концерти, изложби.

· Участие в национално състезание „Природата наш дом” в София. Спечелено беше 1 място.
· Участие в международен детски фестивал „Млади таланти” в София. Завоювани са престижни награди за добро и много добро представяне, грамоти, медали в категория „Есе“ в конкурс „Млади таланти“.
· Участие в детски спортен празник - турнири по различни спортни дисциплини.

· Организиран екопоход - от с. Златолист до с. Ковил.
· Участие в концерт по случай 6 – май – Деня на победата.

· Участие в организиран празник по случай  9 - май - „Ден на Европа”.
· Участие в концертната програма на селищния празник на Девесилите - „Събора на Девисилите”.

· Участие в празнична програма за 24-ти май. 






· Участие в общинския Събор на народното творчество.
· Участие в екологичен форум “Сребърна 2025“ гр. Силистра.
· Участие на младежи в зелена седмица, по повод Световен ден на околната среда.
· Участие на група за турски народни танци и традиции „Ачелия“ във фестивал в гр. Одрин, Р. Турция по образователен проект със Сдружение „Румели „от гр. Одрин, Р. Турция до Община Крумовград“.
· Организиран еко поход над гр. Крумовград с ученици от начален етап на СУ „В. Левски“ Крумовград.
· Участие в конкурс за есе „Песента на колелетата“.
· Участие на група за Български народни танци и традиции „Силивряче“ във  фестивал в гр. Чанаккале, Р. Турция.
· Тридневен екопоход - екскурзия с изявени ученици участвали в различни общински, областни, национални и межденародни състезания и конкурси по маршрут „Трявна-  Габрово-Шипка-Казанлък“.
· Участие на група за турски народни танци и традиции „Ачелия“ във фестивал в гр. Текирдаг, Р. Турция.    

· Участие на група за турски народни танци и традиции „Ачелия“ във фестивал в гр. Ялова, Р. Турция.                           

· Участие на учениците от ЦПЛР – ОДК в дейностите на Община Крумовград през лятната ваканция.

· Участие на група за български народни танци и традиции „Силивряче“ в концерт в с. Аврен – селищен празник. 
· Участие на група за турски народни танци и традиции „Ачелия“ в концерт в с. Токачка – селищен празник.                                                                                   

· Участие на група за турски народни танци и традиции „Ачелия“ в концерт в гр. Люлебургаз, Р. Турция.
· Организиране на вътрешен шахматен турнир - подготовка за Областни и зонални състезания с ученици.

· „Моето  място, моята улица, моя квартал, моето училище да са красиви и чисти“ – акция за почистване на пространства.

· Участие на танцовите групи към ЦПЛР-ОДК в традиционния панаир „Сеид баба“ в Крумовград.
· Участие в конкурс за рисунка на тема „Крумовград - моя болка и радост“ за Деня на общината.

· Участие в конкурс ”Вълшебният свят на Родопите” - гр. Кърджали - получена награда за 2-място в категория „Фотография“.     

· Отбелязване на „Деня на народните будители” .

· Конкурс - рисунка на тема "Златна есен". Оформяне на кът. Изложба на материали от конкурса. 

· Участие в конкурс със стихотворение и рисунка на тема: “Мечтите на децата“.

· Участие в Парламентарна сесия на Младежки воден парламент 2025 - Стара Заагора.
· Поход по поречието на река Крумовица и до хълма на “Ада тепе“ с ученици по екология към ЦПЛР-ОДК Крумовград.  

· Участие в Деня на отворените врати – по покана на Dundee Precious Metals - Крумовград. 
· Участие в концерт за запалване на светлините на коледната елха,.
· Откриване на работилница за благотворителни инициативи по случай Коледа и Нова година.

· Участие на групите към ЦПЛР-ОДК в Коледния благотворителен базар.

· Коледна изложба на детското творчество в ЦПЛР - ОДК гр. Крумовгррад.
2. Дейности на ученически съвет при СУ “Васил Левски”  и ПГ по транспорт „Хр. Смирненски“ гр. Крумовград.
Ученическият съвет е орган на ученическото самоуправление, доброволно обединение, което цели да защитава правата на учениците, да развива техните заложби и да подпомага демократизацията на училищната среда, като организира събития, спомага за конструктивен диалог и решава проблеми. Той работи съгласно ЗПУО и подкрепя активно учениците в управлението и усъвършенстването на образователния процес.  

Основни цели и дейности: Помага за спазването на правата на учениците; Представлява учениците пред учители, ръководство и родители, участва в решаването на проблеми; Организира събития, които развиват социалните, хуманитарни и други умения; Съдейства за конструктивен диалог между всички участници в училищния живот и популяризира и развива формите на ученическо самоуправление. 

В ученическия съвет при СУ “Васил Левски” гр. Крумовград членуват 12 ученици от училището. Организирали са следните дейности:

· Отбелязване на Деня на учителя. 

· Отбелязване на Международния ден на благотворителността. 

· Обявяване на седмицата на толерантността. Организиране на 3 дейности.

· Една дейност с учениците от IV „а“ клас.

· Една с децата от ДГ "Митко Палаузов".

· Една с учениците от II клас.

· Отбелязване на Световния ден за възпоменание на жертвите на пътнотранспортни произшествия.

· Организиране и участие на Ученическия съвет в благотворителни коледни базари и инициативи.
                                                              

· Изготвяне и изпращане на коледни картички в Дома за стари хора и други учреждения.                 

· Изготвяне на украса в двете училищни сгради в навечерието на  Рождество Христово (Коледа) и Нова година. 

Дейности на ученическия съвет при ПГ по транспорт „Хр. Смирненски“ гр. Крумовград.

· Отбелязване на Европейски ден на езиците

· Отбелязване на Международния ден на учителя

· Участие в концертна програма за Деня на народните будители

· Участие в благотворителна инициатива „Жълти стотинки“

· Информационна кампания за Световен ден на болните от СПИН

· Участие в благотворителен коледен базар и концерт

· Международен ден на думата „Благодаря“

· Участие в Международния ден на майчиния език

· Ден без агресия - Ден на розовата фланелка

· Информационна кампания - подкрепа на хората с Даун

· Информационна кампания - Ден на хората с Аутизъм. 

· Отбелязване на Деня на Земята.

· Ден на Европа и ученическото самоуправление

и др.

3. Дейности съвместно с БМЧК:

В клуб „Добро сърце“ към СУ „Васил Левски“ гр. Крумовград членуват 10 доброволци на възраст между 14 и 19 години. През 2025 година 7 доброволци на клуба преминаха обучение в модулите Общи знания за ЧК/ЧП и Първа долекарска помощ - ниво 1, съгласно обучителната система на БМЧК.

· Ден на розовата фланелка – представена е презентация сред най-малките ученици, целяща повишаване на осведомеността по темата. Всеки ученик получи „розова фланелка“ с призив „Не на тормоза, но не за ден!“. В знак на съпричастност беше изработена рамка и бяха облечени в розово показвайки своята толерантност и зачитане на различията.

· Доброволците на клуб “Добро сърце” към СУ “Васил Левски”, гр. Крумовград се включиха в организирания от Местната комисия за борба срещу противообществени прояви на малолетни и непълнолетни при община Крумовград еко поход под мотото “НЕ на дрогата”. Ученици от 5 до 12 клас изминаха близо 10 км. трасе от Крумовград до с. Овчари и обратно. По време на приятната разходка сред природата младежите се забавляваха и получиха знания за влиянието и вредата на наркотичните вещества. Доброволците на клуба се включиха като забавляваха всички участници с игрите изработени по Програма за развитие на иновации и добро практики по приоритетни дейности на БМЧК „Дружно да се включим, чрез игри се учим“. С помощта на игрите бяха запознати младежите с основните дейности на БЧК, с фундаменталните принципи на Международното Движение на Червения кръст и Червения полумесец и се популяризира дейността на БМЧК.

· На 24.06.2025 год., доброволци към Общинската организация на БЧК Крумовград и доброволци на клуба се включиха в стартиралата лятната програма на Местната комисия за борба срещу противообществените прояви на малолетните и непълнолетните (МКБППМН) под надслов „Лято с усмивка и грижа“. По време на организираната съвместна беседа, по покана на МКБППМН към община Крумовград, доброволците на клуба се включиха с тема „Първа помощ“, като запознаха децата с начините за оказване на първа помощ в случай на инцидент и предоставиха информационни брошури. Обсъждани бяха и темите „Карам безопасно“, „Пожарна безопасност“ и „Приятели с водата“ с представители на Районно управление Крумовград, РС „Пожарна безопасност и защита на населението“ Крумовград и ЦПЛР-ОДК Крумовград. Целта на лятната програмата бе да предостави възможности за полезно и приятно свободно време чрез реализиране на разнообразни дейности.

· По покана на ръководството на Народно читалище „Христо Ботев“, гр. Крумовград доброволците се срещнаха с децата от лятната занималня към читалището. По време на заниманията запознаха децата с основните дейности на Български младежки Червен кръст и проведоха открит урок на тема първа помощ в случай на инцидент,  мерки и действия които трябва да бъдат предприети и как се подава информация на спешен телефон 112.

· По повод 1-ви декември – Световен ден за борба със СПИН проведоха съвместна инициатива с РЗИ Кърджали. Доброволците окичиха училището с балони, разпространяваха информационни брошури, предпазни средства и закичиха ученици, учители и служители с червени лентички, в знак на съпричастност, солидарност и подкрепа към засегнати с вируса. Служители на РЗИ Кърджали представиха презентация по темата в актовата зала на СУ “Васил Левски”, гр. Крумовград пред събралите се над 70 ученика.

· По повод 14-ти февруари – Свети Валентин украсиха училището, всички желаещи можеха да поднесат своята валентинка с пожелание и да се снимат със специално изработената от доброволците рамка. Инициативата премина под мотото „Предай нататък - ЛЮБОВТА, не вируса“.

· На 16-ти април 2025 год., по покана на ръководството на учебното заведение посетиха младежите на ОУ „Никола Йонков Вапцаров“, с. Горна кула. Целта беше информираност и гласност относно ефектите върху здравето от употребата на вейп устройства. Представиха мултимедийна презентация, като беше наблегнато на фактите относно вредата, която оказва употребата на тютюневи изделия и електрони цигари върху сърцето и белите дробове. В края на презентацията учениците имаха възможност да се забавляват с решаването на кръстословица, в която трябваше да демонстрират наученото по време на открития урок.

· Доброволците проведоха съвместна инициатива с представители на Държавната агенция за закрила на детето с учениците на СУ „Васил Левски“, гр. Крумовград. Целта на инициативата бе да дадат информация и гласност относно ефектите върху здравето от употребата на вейп устройства и тютюнопушенето. 

· По повод Световния ден на чистите ръце, по покана на Местната комисия за борба срещу противообществените прояви на малолетни и непълнолетни при община Крумовград в два поредни дни бяха проведени инициативи в ДГ „Ран Босилек“ с. Каменка, ДГ „Мир“ с. Пелин, Подготвителна група към ОУ „Христо Ботев“ с. Гулийка и ДГ „Щастливо детство“ с. Подрумче. 105 деца бяха запознати с ролята на добрата хигиена на ръцете като част от задължителната профилактика за предпазване от редица заболявания. Здравният медиатор при общината и червенокръстците показаха на децата чрез забавни игри как е правилно да се мият ръцете и че редовната употреба на сапун и други измиващи средства може да спаси здравето и живота на много хора по света. Беше представена и презентацията „Здравословно хранене“, която е част от Програмата за превенция на противообществените прояви на малолетните и непълнолетни при община Крумовград. Всички деца получиха като подарък сапун и хавлиена кърпа.

· В навечерието на Коледните празници Общинската организация на БЧК Крумовград получи дарение. Волята на дарителя беше да се зарадват потребителите на Дом за стари хора - Крумовград. Всички възрастни хора получиха индивидуално опаковани подаръци, а стаите им грейнаха с коледна украса направена за Коледния базар. 

· Традиционно се включиха и подкрепиха ежегодния благотворителен базар на община Крумовград. Тази година базара премина под мотото "Мартеничка символ на здраве и дълголетие", със събраните средства общината подкрепя деца и хора в риск.

· Доброволците се включиха и в Националната кампания „Умножи доброто“ по повод Деня на Земята. Доброволци на клуба и ученици към ОУ “Никола Йонков Вапцаров”, с. Подрумче засадиха предоставените от ТП - ДЛС "Женда" - Кърджали фиданки от сребрист смърч.

· Доброволците взеха участие в инициативата „Моето лято“ – в шарени рисунки на асфалт. Събитието бе организирано от община Крумовград и Местната комисия за борба срещу противообществените прояви на малолетните и непълнолетните. Децата на община Крумовград проявиха въображение и талант и изпъстриха улицата под сградата на СУ „Васил Левски“, гр. Крумовград с много слънчеви и шарени рисунки на тема „Моето лято“. Всички участници получиха предметни награди, осигурени от организаторите.

4. Дейности на Местната комисия за борба срещу противообществените прояви на малолетните и непълнолетните при Община Крумовград.
Превенцията заема основно място в работата на Местната комисия за борба срещу противообществените прояви на малолетните и непълнолетните към община Крумовград, чиято основна задача е организиране и разглеждане на възпитателни дела, образувани срещу малолетни и непълнолетни извършители на противообществени прояви по преписки на РП и РУ на МВР и организиране и координиране на социално-превантивната дейност с деца в риск, за намаляване броя на малолетните и непълнолетните правонарушители. 

Председателят на МКБППМН утвърди програма за превенция срещу противообществените прояви на малолетни и непълнолетни. Основните цели на програмата са: изготвяне на устойчив механизъм и план за действие чрез реализиране на политика за превенция на противообществените прояви; подобряване на междуинституционалното взаимодействие за по-ефективно преодоляване на противообществените прояви и защита правата на децата; подобряване здравето на децата чрез социално-превантивна дейност; повишаване ефективността на мерките за защита на деца от насилие, злоупотреба и други форми на експлоатация и превенция на асоциално поведение сред подрастващите и популяризиране дейността на комисията.

Темите, които бяха представени пред деца и ученици и извършените дейности са следните: 

1. Запознаване със Закона за борба срещу противообществените прояви на малолетните и непълнолетните – беседа и/или презентация

2. Европейски ден „Без загинали на пътя“: „Патрул за един „час“

3. НЕ на насилието над деца – беседа и/или презентация

4. Детски конкурс за рисунка и стихотворение на тема: “Детство мое, красиво и вълшебно“.

5. Превенция на зависимости от алкохол и тютюневи изделия. НЕ на дрогата. Истината за вейповете.

6. Превенция на агресията. Техники за преодоляване на гнева и агресията.
7. Трафик на хора и деца - Европейски ден за борба с трафика на хора.
8. НЕ на дрогата - еко поход.
9. Международен ден на толерантността – Дискриминация и толерантност.
10.  Приятелство – беседа и/или презентация.
11.  Световен ден за възпоменание на жертвите от пътно-транспортни произшествия „Зная и спазвам правилата за безопасност за движение по пътищата“.
12. „Превенция на ранни/детски бракове и раждания“.
13.  Световен ден за борба срещу СПИН.
14.  Демонстрация на съживителна техника и оказване на първа долекарска помощ.

15.  Здравословно хранене. Наднормено тегло и превенция за предотвратяване.

За ангажиране свободното време на младежите, повишаване спортната и физическа им активност; насърчаване творческите способности и позитивната комуникация сред тях; преосмисляне на ценностите; ангажиране вниманието, както на младежи, така и на възрастни и разнообразяване на културния живот на живеещите и гостите на Крумовград, община Крумовград ежегодно организира лятна програма.

През 2025 година Местната комисия за борба срещу противообществените прояви на малолетните и непълнолетните реализира и превантивна програма „Лято с усмивка и грижа“ .

Заниманията започнаха на 24.06.2025 година и приключиха в края на месец август.  

Целта на заниманията беше изграждане на отговорни и познаващи правата и задълженията си млади хора; целенасочено информационно формиране на безопасен и здравословен начин на живот; повишаване спортната и физическа им активност; насърчаване творческите способности и позитивната комуникация сред децата; преосмисляне на ценностите; ангажиране вниманието, както на деца в риск, с неустойчиво поведение, както и такива, които предпочитат пълноценно да организират ежедневието си през ваканцията. 

Дейностите и мероприятията, които се изпълниха по програмата „Лято с усмивка и грижа“ бяха:

24.06.2025 г. „Карам безопасно“, „Приятели с водата“, „Пожарна безопасност“, „Оказване на първа помощ“ – съвместна беседа с РУ на МВР, Пожарна безопасност, БЧК, МКБППМН и ЦПЛР-ОДК. Състезание с велосипед.

08.07.2025 г.  „Заедно е по-добре“ – забавни игри за деца и родители. 

15.07.2025 г.  „Предизвикателства за деца и родители - Джелибол (Jellyball) игри за деца и родители“.

29.07.2025 г.  „Рисувай с мен“ – рисуване на асфалт за деца и родители.

05.08.2025 г.  Лятно кино за деца.

12.08.2025 г.  „Международен ден на младежта“. Състезание по вдигане на тежести от лежанка. 

19.08.2025 г.  „Движение с Въображение“ танцова работилница и Флашмоб.

26.08.2025  г. „Спорт и здраве“ - спортни и щафетни игри.

5. Съвместни дейности с училища: 
Училищата осъществяват съвместни дейности с ЦПЛР - Общински детски комплекс, БМЧК, читалищата и МКБППМН по превенцията в сферата на извънучилищните занимания, художествената самодейност, спорта и туризма и се включваха в организацията и провеждането на част от спортните и културни мероприятия в община Крумовград. Организиране и провеждане на дейности, насочени към местната общност за преодоляване на предразсъдъците и повишаване на информираността и чувствителността към децата и учениците. Организират се различни благотворителни акции в подкрепа на изпаднали в нужда деца/ученици. Осъществяват се дейности за осигуряване на достъп до информация за правата и задълженията на децата и учениците, за предлаганите дейности и програми за обучение в институциите в системата на предучилищното и училищното образование и представянето им в достъпен формат като част от условията за равен достъп до образование.
6. Дейности на общината, насочени за младежи

Програми, проекти и дейности на община Крумовград през 2025 година, насочени към младежи: 
Проект „Топъл обяд в община Крумовград“ по Програма „Храни и основно материално подпомагане” 2021-2027. 

Проектът стартира на 01.10.2022 г. и ще бъде удължен до края на 2026 г. По проекта се доставя топъл обяд от Домашен социален патронаж Крумовград и филиалите в с. Аврен, с. Егрек, с. Поточница и с. Токачка. Храната се доставя до домовете на потребителите. От топъл обяд се възползват 16 потребители  на възраст до 29 години. 
Проект „Иновативни здравно-социални услуги в Община Крумовград” по ПРЧР 2021-2027.

Проектът стартира на 16.01.2025 г. Срок за изпълнение: 24 месеца. Предоставят се почасови мобелни интегрирани здравно-социални услуги на саматно живеещи лица с увреждания и възрастни хора в невъзможност от самообслужване. По проекта като домашен помощник и назначен един младеж.
Проект „Младежка заетост +“ МЗПРЧР-09-07-7785#5.
Проектът стартира на 01.05.2025 г. и приключва на 31.01.2026 г. По проекта са назначени 10 лица за 9 месеца. 

         Проект „Младежка заетост +“ МЗПРЧР-09-07-9401#5.
         Проектът стартира на 16.06.2025 г. и приключва на 15.03.2026 г. По проекта са назначени 4 лица за 9 месеца.
Проект „Младежка заетост +“ МЗПРЧР-09-07-10747#5.
          Проектът стартира на 28.07.2025 година и приключва на 28.04.2026 година. По проекта е назначено 1 лице за 9 месеца.
                Проект „Започвам работа – Компонент 3 – Заетост”

            Проектът стартира на 28.07.2025 година и приключва на 27.07.2026 година. По проекта са назначени 6 лица, считано от 28.07.2025 г. за срок от 12 месеца. 
Проект „Младежки практики“.
           Проектът стартира на 28.07.2025 година и приключва на 27.01.2026 година. По проекта са назначени 4 лица за срок от 6 месеца.
Проект „Започвам работа – Компонент 3 – Заетост” чрез заявка до ДБТ.
           Проектът стартира на 28.07.2025 година и приключва на 27.07.2026 година. По проекта са назначени 6 лица, считано от 28.07.2025 г. за срок от 12 месеца.

Съгласно т. 8.5 от договора за осигуряване на заетост, след приключване на проекта, общината следва да запази заетостта на половината лица за период от 6 месеца. 
           Механизмът „Лична помощ“ 

           Механизмът „Лична помощ“ е ключов инструмент за подкрепа на хората с увреждания с цел гарантиране упражняването на техните основни права, насърчаване на независимия им живот и пълноценното им участие в обществения живот. Назначени са 13 младежи като лични асистенти, които подпомагат лицата от целевата група по механизма. 
Социална услуга „Асистентска подкрепа“ 

Социалната услуга „Асистентска подкрепа" е специализирана социална услуга, която включва подкрепа от асистент за самообслужване, движение и придвижване, промяна и поддържане на позицията на тялото, изпълнение на ежедневни и домакински дейности и комуникация.
Асистентската подкрепа се предоставя на: лица в надтрудоспособна възраст в невъзможност за самообслужване, които нямат определена по съответния ред степен на намалена работоспособност; деца с трайни увреждания и пълнолетни лица с трайни увреждания с определена чужда помощ, които не ползват асистентска подкрепа, помощ за осигуряване на асистентска подкрепа или за които не се получава помощ за грижа в домашна среда по реда на друг закон. По тази услуга са назначени 3 младежи като лични асистенти на потребители на „Асистентската подкрепа“. 
Правилник 
за отпускане на финансова помощ на студенти в неравностойно положение от община Крумовград
През академичната 2025–2026 година бяха подпомогнати общо 21 студента, като на всички тях са изплатени в пълен размер семестриалните такси, както месечни финансови помощи. Подкрепата допринесе за осигуряване на равен достъп до образование и успешно продължаване на обучението им. 
ПРИОРИТЕТ 1. НАСЪРЧАВАНЕ НА НЕФОРМАЛНО ОБУЧЕНИЕ.
Неформалното обучение се насърчава чрез дейности, насочени към личностно развитие, изграждане на екип и практическо придобиване на умения. Неформалното образование е ориентирано към човека и се основава на неговите интереси и желание за развитие. 

През годината са извършени посещения в училища и проведени образователни срещи на различни теми:
1. Запознаване със Закона за борба срещу противообществените прояви на малолетните и непълнолетните.

2. Тема за приятелството. Целта е формиране на съпричастност, толерантност, търпение, подкрепа. Изграждане на сътрудничество, взаимно уважение, работа в екип.
3. Тема за доброволчеството. Какво е доброволчеството според вас? Трябва ли да съществува и какви са ползите от него? Демонстрация на съживителна техника и оказване на първа долекарска помощ. 

4. Тема за Дискриминация и толерантност, превенция на агресията. Техники за преодоляване на гнева и агресията. НЕ на насилието над деца.

5. Тема за трафик на хора и деца и борба с трафика на хора. З
6. Тема: Здравословно хранене. Наднормено тегло и превенция за предотвратяване.
7. Тема: Превенция на зависимости от алкохол и тютюневи изделия. Истината за вейповете. 
8. Тема: НЕ на дрогата.

и др.
За да се насърчи развитието на младите хора, тяхната ангажираност и осмисляне на свободното време в училищата и ЦПЛР-ОДК се сформират клубове по интереси. Разработват се програми за заниманията по интереси, които се финансират от бюджетите на образователните институции. 
За да се мотивират и ангажират младите хора се въвличат в обществено значими каузи. Младежите се вклюбват в доброволчески базари и акции с цел подпомагане на лица от уязвими групи. 
Ученици от ЦПЛР-ОДК участват в младежки обмен в Парламентарна сесия на Младежки воден парламент, в зелена седмица, където формират умения за комуникация и работа в екип. Създава се младежка общност между младежки структури от различни градове от страната.
Групите за български и турски народни танци и традиции към ЦПЛР-ОДК участват в Международни фестивали.
ПРИОРИТЕТ 2. НАСЪРЧАВАНЕ НА ЗАЕТОСТТА И ПОДКРЕПАТА ЗА МЛАДИ ХОРА, КОИТО НЕ УЧАТ, НЕ РАБОТЯТ И НЕ СЕ ОБУЧАВАТ (NEETs).

Дирекция „Бюро по труда“ Крумовград обявява свободните работни места в региона. Предлага на младежи, търсещи работа включване в програми и започване на работа в общинска администрация, образователни институции и към други работодатели от региона. 
ПРИОРИТЕТ 3. НАСЪРЧАВАНЕ НА АНГАЖИРАНОСТТА, УЧАСТИЕТО И ОВЛАСТЯВАНЕТО НА МЛАДИТЕ ХОРА.
Стратегическа цел по този приоритет е Повишаване на нивото на гражданската активност на младите хора. Младежите в община Крумовград се включват в набиране на средства за хора в неравностойно положение чрез благотворителни базари и спортни турнири. 
Дейност: Подкрепа и насърчаване на доброволчеството. Благотворителните концерти предоставят възможност за изява на младите хора, които със своя талант участват в благотворителни инициативи в подкрепа на определени каузи.
Дейност: Насърчаване на обмена на информация и сътрудничество между младежките организации.

За превенция на престъпността сред младите хора, общината работи в координация с МКБППМН, Детска педагогическа стая, Прокуратура, Отдел „Закрила на детето”, училищни ръководства, кметове и кметства. 
Стратегическа цел: Повишаване нивото на овластяване и качествено участие на младите хора в процеса на вземане на решения на местно, национално и едропейско ниво. Развитие на партньорски отношения с организации на местно ниво.
Стратегическа цел: Осигуряване на подкрепяща среда за младежките организации и популяризиране на ползите от тяхната работа. 

В последните години, както в страната, така и в община Крумовград се популяризира доброволчеството. Чрез своята активна работа младежите - доброволци осмислят ежедневието си в подкрепа на обществени каузи, което е предпоставка за интеграция на младите хора за придобиване на нови знания и развитие на различни умения, участия и подкрепа на различни каузи. Участват активно в обществения живот на населените места, в празници и други мероприятия, като се включват и в някои общински такива. В подкрепа на развитието на младите хора, принос има и дейността на народните читалища, които са пазители на българския фолклор и традиции. С функционирането на библиотеките и информационни центрове към народните читалища се осигурява достъп до информация на младежите и възможност да се обогатяват. В самодейните колективи към тях участват много млади хора, които се включват във всички прояви от Културния календар на община Крумовград.
ПРИОРИТЕТ 4. РАЗВИТИЕ И УТВЪРЖДАВАНЕ НА МЛАДЕЖКАТА РАБОТА В НАЦИОНАЛЕН МАЩАБ.

Стратегическа цел по този приоритет е Насърчаване на иновативни подходи в младежката работа. 

Дейност: Насърчаване използването на дигитални инструменти в младежката работа. 

За да се подпомогне младежката дейност в четири читалища на територията на община Крумовград се реализира проект „Изграждане на мрежа от дигитални клубове“. Читалищата в селата Аврен, Поточница, Егрек и Странджево получиха финансиране по мярката „Изграждане на мрежа от дигитални клубове“, част от Националния план за възстановяване и устойчивост на ЕС за дигитални клубове. Благодарение на това: ще бъде закупено ново оборудване и обзавеждане; ще бъдат обособени модерни дигитални пространства; ще има назначен отговорник, който да подпомага потребителите; клубовете ще осигурят свободен достъп до компютри, интернет, онлайн курсове и безплатни платформи за самообучение. Дигиталните клубове трябва да започнат работа от януари 2026 г., като ще подкрепят хора с ограничен достъп до интернет и с нужда от основни дигитални умения.

ПРИОРИТЕТ 5. СВЪРЗАНОСТ, ТОЛЕРАНТНОСТ И ЕВРОПЕЙСКА ПРИНАДЛЕЖНОСТ.

Дейност: Превенция на социалното изключване на млади хора в неравностойно положение: 

Младежите с трайни увреждания се подпомагат по различни нормативни основания, като Закона за семейните помощи за деца, Правилника за приложение на закона за хората с увреждания, Наредба № РД 07-5 от 2008 г. за отопление, Наредба № 19 за винетките и др. 
По социалната услуга „Асистентската подкрепа“ са назначени 3 младежи като лични асистенти на потребители. По Механизма „Лична помощ“ в община Крумовград Назначени са назначени 13 младежи като лични асистенти, които подпомагат лицата от целевата група по механизма.
През годината са проведени информационни кампаниии младежки обучения, свързани с изграждането на толерантно поведение и противодействие на агресивното поведение и езика на омразата. 
· Темите са насочени към: дискриминация и толерантност, НЕ на омразата, Приятелството, Техники за справяне с агресията и др. Информиране на младежите за елиминиране насилието срещу жените, изразяване на гражданска позиция, запознаване с човешките права, възможности за подкрепа на потърпевшите. 
· Промотиране на разумно поведение и спазване на правилата за движение, удовлетворяване на интересите на младите към моторните превозни средства.

· Провеждане на превантивна кампания по повод международния Ден за безопасен интернет. Превенция на рисковото поведение, свързано с опасностите в интернет пространството.

· Реализиране на превантивна програма „Спри! Дрога на пътя!“ сред ученици. Превенция на рисковото поведение, свързано с шофиране под въздействие на психоактивни вещества.

· Превенция на употребата на наркотични вещества от млади хора чрез повишаване на информираността, развиване на социални умения и формиране на нагласи за здравословен начин на живот.

· Реализиране на кампания по повод Международния ден борба с наркоманиите и наркотрафика. Повишаване на осведомеността и ангажираността на обществото по проблемите на зависимостите.

· Реализиране на програма за селективна превенция с младежи от ЦНСТ. Превенция на рисковото поведение сред младежи от идентифицирани уязвими групи, за които има висок риск от развитие на проблемна употреба на психоактивни вещества.

Целта е формиране, както на личностни качества като толерантност и емпатия, така и на гражданска позиция и ангажираност по социални теми. Насърчаване на тяхното изразяване и работа за ограничаването им. 
ПРИОРИТЕТ 6: НАСЪРЧАВАНЕ НА ЗДРАВОСЛОВЕН И ПРИРОДОЩАДЯЩ НАЧИН НА ЖИВОТ.
Грижата за здравето на младите хора се осъществяват чрез обучение по физическо възпитание в общинските училища, чрез извънучилищните дейности в ЦПЛР – Общински детски комплекс, футболен клуб и спортния календар на община Крумовград. Учениците и младежите участват в ученическите игри на общинско, областно и зонално нива по различни видове спорт. Целта на общината е да създаде  мотивация на подрастващите за системни спортни занимания. На всички желаещи да спортуват се осигурява безплатен достъп до спортни игрища на територията на община Крумовград и безплатен фитнес. Спортните дейности в община Крумовград се развиват в няколко направления: 
· Развитие и популяризиране на физическото възпитание и спорта и осъществяване на тренировъчна и спортно-състезателна дейност на спортните клубове по отделните видове спорт; 
· Физическо възпитание и спорт в предучилищните детски заведения, общообразователните училища и професионалните гимназии; 
· Физическо възпитание и спорт за всички. 
Повишаване здравната култура сред младежите и придобиване на умения и знания за здравословен начин на живот се извършва преди всичко в рамките на училищната възраст посредством лекции, беседи които се изнасят по време на часа на класа и други мероприятия организирани от класните ръководители, медицинските специалисти в училищата и комисията за противообществени прояви. В здравни кабинети в детски градини и училища, медицинските специалисти работят съвместно с Регионална здравна инспекция (РЗИ) и оказват първа долекарска медицинска помощ на децата и учениците. 
Важна роля в достъпа до здравни услуги на лицата /в частност младите хора/ играят здравните медиатори. Здравния медиатор съдейства за повишаване на здравната култура и подобряване на здравния статус на уязвими групи, съдейства при провеждане на планови имунизации и имунизационни кампании, профилактични прегледи, възстановяване на здравноосигурителни права, консултиране при подготовката на документи за представяне пред ТЕЛК и др. Самостоятелно или съвместно с различни институции здравните медиатори разпространяват здравно-информационни материали, организират беседи свързани със семейното планиране, за ползата от ваксинопрофилактиката и други. Освен дейности, свързани със здравеопазването, те извършват и дейности по решаване на комплексни казуси, обвързани със социален, трудов или друг аспект.
ПРИОРИТЕТ 7. НАСЪРЧАВАНЕ НА КУЛТУРА И ТВОРЧЕСТВОТО СРЕД МЛАДИТЕ.
На територията на община Крумовград функционират и осъществяват дейност по съхраняване, опазване и развитие на местния фолклор, традиции и обичаи 12 читалища. Читалищата заемат съществено място в обществения и културен живот в общината. Посредством дейността на читалищата се работи за развитие и обогатяване на културния живот, за утвърждаване на националното самосъзнание и съхраняване на богатството на местната и етническата култура. Основната дейност, която се развива в читалищата на територията на община Крумовград е библиотечно-информационна. Читалищата в общината се стремят към ежегодно обновяване на библиотечния си фонд, с цел реализиране на достъп до многобройни и разнообразни сфери на познание и иновации.  

Читалищата в община Крумовград са средища за художествено-творческа дейност, изразяваща се в развитие на любителското и самодейно творчество. Читалищата участват активно и в културния календар на Община Крумовград и развиват дейности свързани с честване на национални празници и годишнини, пресъздаване на български обичаи, почитане на бележити българи, организиране на изложби, открити уроци и празници. Към местните читалища функционират танцови състави, певчески групи, и др. Ежегодно библиотечни сбирки в библиотеките на читалищата се обогатяват. Отчитайки конкретните потребности и особености на младежката възраст, в учебните заведения, ЦПЛР-ОДК и народните читалища в община Крумовград, продължават да се поддържат и развиват различни извънкласни форми, кръжоци, клубове по интереси и школи за развитие уменията на талантливите млади хора в областта на изкуствата, науката, спорта и информационните технологии. 

Групите за народни танци и песни в селата събират много млади хора, желаещи да танцуват и пеят в свободното си време. В гр. Крумовград наред с групите към читалището са създадени и певчески и танцови групи към Клуба на пенсионера и хората с увреждания. Съществуват и самостоятелно сформирани се клубове за песни и танци. През 2025 година самодейните състави участваха в редица фистивали в страната и чужбина. 
Младите хора и тяхната успешна професионална, социална и личностна реализация са важен приоритет на Община Крумовград, предмет на целенасочена политика с цел осигуряване на конструктивен диалог между младите хора и органите на местната власт за осъществяване на младежки дейности.
Изготвил: КТ, Дирекция „ОСД“

